Diari Oficial de la Generalitat Valenciana


Sumari del DOGV 6379, del 19-10-2010 (2010/11198)

RESOLUCIÓ de 24 de setembre de 2010, de la Conselleria d'Educació, per la qual autoritza i regula el programa experimental per a l'estudi dels avantatges en l'àmbit educatiu de l'ús de l'uniforme escolar per al curs 2010-2011 per a determinats centres públics.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6379

Data del DOGV
:   19-10-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/11266


Data del document
:   24-09-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * organització de l'ensenyament
    * legislació
    * mètode pedagògic
    * centre d'ensenyament

RESOLUCIÓ de 24 de setembre de 2010, de la Conselleria d'Educació, per la qual autoritza i regula el programa experimental per a l'estudi dels avantatges en l'àmbit educatiu de l'ús de l'uniforme escolar per al curs 2010-2011 per a determinats centres públics. [2010/11469]  
Diferents estudis de caràcter nacional i internacional han destacat els avantatges psicoeducatius de l'ús de l'uniforme escolar. Estudis que assenyalen la incidència positiva de l'uniforme sobre aspectes com ara la imatge positiva del centre educatiu en el seu context, la millora del clima de treball i esforç, la incidència positiva sobre el clima de convivència, la minoració de l'absentisme escolar i la prevenció dels trastorns associats a l'alimentació, a més de constituir-se com un factor atenuant de les desigualtats socials.  
D'altra banda, estos mateixos estudis assenyalen altres avantatges de l'ús de l'uniforme escolar com ara millora del sentit de pertinença i inclusió, factor educatiu en el consum responsable, ajuda a superar els estereotips de gènere, facilita i millora la seguretat i el control en l'interior dels centres i en activitats realitzades fora del recinte escolar, reduïx l'esforç econòmic de les famílies i els conflictes família-fills per motius relacionats amb la vestimenta.  
Durant els cursos 2008-2009 i 2009-2010, esta direcció general va aprovar i va regular el programa experimental per a l'estudi dels avantatges en l'àmbit educatiu de l'ús de l'uniforme escolar en els centres públics de la Comunitat Valenciana, amb l'objectiu d'estudiar i comprovar el verdader impacte de l'ús de l'uniforme escolar. Des de l'aprovació i regulació del programa, es destaca la bona acollida del programa per part de les famílies i del professorat dels centres participants. De l'avaluació efectuada, s'observa la incidència positiva de l'ús de l'uniforme escolar per a evitar o disminuir significativament aspectes com ara la discriminació per raó de la vestimenta, el gasto econòmic familiar i les discussions familiars relacionades amb la vestimenta. Així mateix, l'ús de l'uniforme escolar influïx positivament en la millora de la imatge del centre, el control de l'alumnat en les activitats escolars i extraescolars. En conseqüència, s'ha incrementat l'interés per participar en este programa, especialment per part d'associacions de mares i pares d'alumnes i d'equips directius, la qual cosa aconsella autoritzar i regular el programa per al curs 2010-2011, amb l'objectiu de continuar estudiant i comprovant els avantatges de l'ús de l'uniforme escolar.  
Per tot això i en virtut de les competències que li atribuïx l'article 28 de la Llei 5/1983, de 30 de desembre, del Consell, de conformitat amb la proposta de la directora general d'Avaluació, Innovació i Qualitat Educativa i de la Formació Professional, i en coordinació amb el direcctor general d'Ordenació i Centres Docents, resolc:  
Primer. Descripció  
1. Continuar durant el curs 2010-2011 la realització del present programa experimental per a l'estudi dels avantatges en l'àmbit educatiu de l'ús de l'uniforme escolar en els centres educatius recollits en l'annex I i autoritzar la participació en el programa mencionat als centres de l'annex II d'esta resolució.  
2. L'objectiu del programa experimental consistix en el fet que l'alumnat utilitze l'uniforme escolar i s'estudie els seus avantatges en l'àmbit educatiu en el curs 2010-2011.  
Segon. Destinataris i sol·licituds  
Els centres que es van incorporar al programa en el curs 2008-2009 i 2009-2010 i que continuen en el programa esmentats en l'annex I, i els centres interessats a participar per primera vegada en el curs 2010-2011, esmentats en l'annex II, confirmaran la seua participació en el programa experimental per a l'estudi dels avantatges en l'àmbit educatiu de l'ús de l'uniforme escolar, presentant el document corresponent i el projecte del centre amb el certificat d'aprovació del projecte pel Consell Escolar, tot això segons la documentació que els remetrà la Direcció General d'Avaluació, Innovació i Qualitat Educativa i de la Formació Professional a l'inici del curs 2010-2011.  
Tercer. Assignació de fons públics, comissió de valoració i resolució  
1. Concedir als mencionats centres educatius una assignació de fons públics per a la realització del present programa experimental, que serà calculada atenent el nombre d'alumnes o alumnes que facen ús de l'uniforme i temps de permanència en el programa.  
2. S'autoritza el director general d'Ordenació i Centres Docents i la directora general d'Avaluació, Innovació i Qualitat Educativa i de la Formació Professional perquè, en aplicació de la present, resolguen a este efecte, distribuint entre els centres participants la quantia reservada per al desenrotllament del present programa atenent els criteris assenyalats i amb l'ajuda d'una comissió de valoració que es constituirà a este efecte.  
3. La comissió de valoració estarà constituïda pels següents membres  
- El cap de l'Àrea d'Avaluació, Innovació i Qualitat Educativa o persona en qui delegue.  
- El cap del Servici d'Ordenació Acadèmica   
- El cap del Servici d'Innovació i Qualitat Educativa  
- El cap de Secció d'Orientació  
- Un tècnic del Servici d'Innovació i Qualitat Educativa que actuarà de secretari.  
Quart. Pressupost  
Les quanties econòmiques destinades als centres aniran amb càrrec al capítol II del programa econòmic 421.30 dels pressupostos de la Generalitat, corresponent a l'exercici pressupostari de l'any 2010 i que pujarà a un màxim de 350.000 euros.  
Quint. Lloc i termini de presentació  
1. Els directors o les directores dels centres de l'annex I i de l'annex II dirigiran la documentació facilitada per la direcció general d'Avaluació, Innovació i Qualitat Educativa i de la Formació Professional a esta Direcció General, a través de totes les maneres previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. El termini de presentació de la documentació finalitzarà el dia 30 d'octubre de 2010.  
3. Els directors o les directores de cada un dels centres enviaran una còpia de l'esmentada documentació al correu electrònic: .  
Sext. Seguiment i avaluació  
1. Al llarg del curs escolar 2010-2011, la Direcció General d'Avaluació, Innovació i Qualitat Educativa i de la Formació Professional avaluarà l'impacte de l'ús de l'uniforme escolar en els centres de l'annex I, per a la qual cosa elaborarà els oportuns qüestionaris i instruments de valoració dirigits als distints sectors de la comunitat educativa. Els centres educatius demanaran i remetran la informació a la Direcció General d'Avaluació, Innovació i Qualitat Educativa i de la Formació Professional dins del termini i la forma escaient.  
2. La Inspecció d'Educació vetlarà per l'adequat desenrotllament d'este programa experimental.  
DISPOSICIÓ ADDICIONAL  
Única. Delegació  
Es delega en la Direcció General d'Ordenació i Centres Docents i en la Direcció General d'Avaluació, Innovació i Qualitat Educativa i de la Formació Professional la facultat de concedir les quantitats econòmiques destinades a compensar els gastos derivats de la posada en marxa del programa, d'adoptar les mesures oportunes per al compliment d'esta orde i de resoldre i notificar totes les incidències que es plantegen en la seua interpretació i execució.  
Annex /Anexo I   
Centres que continuen en el programa/Centros que continúan en el programa  
DISPOSICIÓ FINAL  
Única   
La present resolució entrarà en vigor l'endemà de ser publicada en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de ser ser publicada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
València, 24 de setembre de 2010.- El conseller d'Educació: Alejandro Font de Mora Turón.  
Annex / Anexo II   
Centres que participaran per primera vegada en el programa/  
Centros que participarán por primera vez en el programa  
  
\* \* \* \* \*  
Annex /Anexo I   
Centres que continuen en el programa/Centros que continúan en el programa  
  
Annex / Anexo II   
Centres que participaran per primera vegada en el programa/  
Centros que participarán por primera vez en el programa  
